:OMVII SS IONEN FOR DE EUROPÆISKE FÆLLESSKABER 
K0M(94) 45 ende I i g udg. 
Bruxelles, den 17.02.1994 
Forslag t il 
RAPETS FOPQRPNING (EF) 
om andring af forordning (EØF) nr. 3068/92 om indførelse af 
en endelig antidumpingtold på importen af kaliumchlorid med 
oprindelse i Hviderusland, Rusland og Ukraine 
(forelagt af Kommissionen) 
-1 
RÅDETS FORORDNING (EF) NR. 
af 
om ændring af forordning (EØF) nr. 3068/92 om indførelse af 
en endelig antidumpingtold på importen af kaliumchlorid med 
oprindelse i Hviderusland, Rusland og Ukraine 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets forordning (EF) nr. 2423/88 af 11. juli 1988 om 
beskyttelse mod dumpingimport eller subsidieret import fra lande, der ikke 
er medlemmer af Det Europæiske Fællesskab, i det følgende benævnt 
"grundforordningen"1), særlig artikel 14, 
under henvisning til forslag fra Kommissionen forelagt efter konsultation i 
det rådgivende udvalg, der er nedsat i henhold til ovennævnte forordning, og 
ud fra følgende betragtninger: 
I. TIDLIGERE PROCEDURE 
(1) Ved forordning (EØF) nr. 3068/922) indførte Rådet en endelig 
antidumpingtold på importen af kaliumchlorid med oprindelse i 
Hviderusland, Rusland og Ukraine og henhørende under KN-kode 3104 20 10, 
3104 20 50 og 3104 20 90; tolden fastsattes til forskellen mellem en 
fastsat mindstepris og nettoprisen, frit Fællesskabets grænse, for den 
pågældende vare. 
1) EFT nr. L 209 af 2.8.1988, s. 1. 
2) EFT nr. L 308 af 24.10.1992. s. 41. 
2 -
II. FORNYET UNDERSØGELSE 
(2) I henhold til meddelelse offentliggjort den 26. juni 19933) indledte 
Kommissionen efter konsultation i Det Rådgivende Udvalg og i 
overensstemmelse med artikel 14 i grundforordningen en fornyet 
undersøgelse af forordning (EØF) nr. 3068/92. Det fremgik af 
oplysninger, der blev forelagt for Kommissionen, at siden der i den 
foreliggende sag indførtes endelige foranstaltninger har situationen 
ændret sig betydeligt i Hviderusland, Rusland og Ukraine som følge af 
decentraliseringen fra det tidligere Sovjetunionen. Der var således 
tilsyneladende indført autonome markedsføringsordninger for 
kaliumchlorid og etableret nye eksportkanaler. 
Samtidig var Kommissionen i besiddelse af modstridende oplysninger om, 
hvorvidt antidumpingforanstaltninger i form af en variabel told var 
hensigtsmæssige. 
(3) Kommissionen underrettede officielt de producenter, eksportører og 
importører, som den vidste var t~3rørt af sagen, samt repræsentanter for 
eksportlandene og klagerne og gav de direkte berørte parter lejlighed 
til at tilkendegive deres synspunkter skriftligt og til at anmode om at 
blive hørt mundtligt. Repræsentanterne for eksportlandene, EF-
erhvervsgrenen og to importører i Fællesskabet tilkendegav deres 
synspunkter. Alle parter, der anmodede herom, blev hørt. 
Repræsentanterne for Ukraine gjorde gældende, at der ikke produceredes 
kaliumchlorid i Ukraine, og at den antidumpingtold, der var indført, 
burde ophæves for så vidt angår importen af kaliumchlorid med oprindelse 
i Ukraine. Det fremgik imidlertid af de officielle toldstatistikker, der 
var udarbejdet på grundlag af toldangivelserne ved Fællesskabets grænse, 
at en betydelig mængde kaliumchlorid med oprindelse i Ukraine indførtes 
i Fællesskabet i undersøgelsesperioden. 
3) EFT nr. c 175 af 26.6.1993, s. 10. 
- 3 -
Under disse omstændigheder og for at undgå en eventuel forskels­
behandling eller omgåelse bør kaliunchlorid med oprindelse i Ukraine 
ikke holdes unden for nærværende fornyede undersøgelse. 
(4) Kommissionen tilsendte de berørte parter spørgeskemaer og modtog kun 
detaljerede oplysninger fra EF-erhvervsgrenen og en række importører i 
Fællesskabet. Det skal anføres, at ingen af producenterne eller 
eksportørerne i de pågældende lande samarbejdede med Kommissionen om 
gennemførelse af undersøgelsen, og at en afhængig importør, Ferchimex, 
samt en eksportør og flere producenter i Rusland og Hviderusland 
meddelte Kommissionen, at de ikke ville medvirke i Kommissionens 
undersøgelse. 
(5) Kommissionen indhentede og efterprøvede alle de oplysninger, den anså 
for nødvendige for at fastlægge, om der fandt dumping sted og forvoldtes 
skade. Kommissionen efterprøvede de fremlagte oplysninger ved besøg hos 
følgende selskaber: 
i. Producenter i Fællesskabet: 
- Société Commerciale des Potasses et de l'Azote (SCPA), Frankrig 
- Mines des Potasses d'Alsace (MDPA), Frankrig 
- Kali und Salz4), Tyskland 
- Mitteldeutsche Kali4), Tyskland 
- Comercial de Potasas (Coposa), Spanien 
- Potasas del Llobregat, Spanien 
suria K, Spanien 
Potasas de Subiza, Spanien 
- Cleveland Potash Limited, Det Forenede Kongerige 
ii.Importører og forhandlere 
Uafhængige Importører 
FESA, Spanien 
4) Kommissionen skal gave opmærksom på, at efter undersøgelsesperioden er 
disse to selskaber slået sammen og fortsætter under navnet Kali und salz 
GmbH, Tyskland. 
- 4 
Afhængige importører 
Soquimes, Spanien 
Forhandlere 
Potash Limited, Det Forenede Kongerige 
Potash Continental, Det Forenede Kongerige 
Ameropa, Frankrig 
(6) På anmodning underrettedes parterne skriftligt om de vigtigste 
kendsgerninger og betragtninger, på grundlag af hvilke Kommissionen 
havde til hensigt at anbefale, at der indføres endelig told, og at 
beløb, for hvilke der er stillet sikkerhed i form af midlertidig told, 
opkræves endeligt. Parterne indrømmedes også en passende frist, inden 
for hvilken de kunne gøre indsigelse efter fremlæggelsen af ovennævnte 
oplysninger. 
Kommissionen undersøgte nøje de af parterne fremførte mundtlige og 
skriftlige bemærkninger og ændrede om fornødent sine undersøgelses­
resultater for at tage hensyn hertil. 
(7) Dumpingundersøgelsen omfattede perioden fra den 1. juni 1992 til den 31. 
maj 1993 (undersøgelsesperioden). 
III. DEN AF UNDERSØGELSEN OMFATTEDE VARE, SAMME VARE 
OG ERHVERVSGREN I FÆLLESSKABET 
a) Varebeskrivelse 
(8) Den vare, der er omfattet af undersøgelsen, er den samme som den, der er 
beskrevet i forordning (EØF) nr. 3068/92. 
Varen er kaliumchlorid, der almindeligvis anvendes som gødningsstof i 
landbruget. Varens indhold af kalium er forskelligt og beregnes i 
vægtprocent som K20 på grundlag af tørsubstansen. Der findes tre 
basisspecifikationer, nemlig: 
- 5 -
- kaliumchlorid med indhold af Ka0 på 40 vægtprocent og derunder, 
henhørende under KN-kode 3104 20 10, 
- kaliumchlorid med indhold af KaO på over 40, men ikke over 62 
vægtprocent, henhørende under KN-kode 3104 20 50, 
- kaliumchlorid med indhold af KaO på over 62 vægtprocent, 
henhørende under KN-kode 3104 20 90. 
Ovennævnte specifikationer svarer til tre kvaliteter af en og samme 
vare, som foreligger enten i pulverform eller som granulat, uden at der 
er tale om væsentlige forskelle i grundlæggende fysiske egenskaber, 
anvendelsesformål eller brug. 
b) Samme vare 
(9) Kommissionen fastslog, at konklusionerne i forordning (EØF) nr. 3068/92 
fortsat er gyldige, og at kaliumchlorid, som fremstilles i Fællesskabet 
og Canada, er samme vare som den, der eksporteres til Fællesskabet fra 
Hviderusland, Rusland og Ukraine. 
IV. DUMPING 
a) Normal værdi 
1. Sammenligningsgrundlag 
(10) Da Hviderusland, Rusland og Ukraine ikke er lande med markedsøkonomi, 
måtte den normale værdi fastsættes på grundlag af oplysninger 
indhentet i et tredjeland med markedsøkonomi, dvs. et land der kan 
anvendes som sammenligningsgrundlag som omhandlet i artikel 2, stk. 
5, i grundforordningen. Med henblik herpå foreslog den erhvervsgren i 
Fællesskabet, der havde indgivet klage, at den normale værdi 
fastsattes på grundlag af oplysninger indhentet i Canada. 
- 6 -
(11) Efter en undersøgelse af klagerens forslag fastslog Kommissionen, at 
Canada var et egnet og rimeligt valg af sammenligningsgrundlag af 
følgende grunde: 
- Canada er verdens største producent af den pågældende vare, og der er 
meget store lighedspunkter mellem produktionsprocessen og adgangen 
til råmaterialer i henholdsvis Canada og de pågældende lande uden 
markedsøkonomi; 
som følge af omfanget af efterspørgslen og antallet af konkurrerende 
producenter på det canadiske marked er hjemmemarkedspriserne bestemt 
af de normale markedskræfter; 
det fremgår af en sammenligning mellem de mængder, som Canada har 
eksporteret til Fællesskabet, og de mængder, der blev lagt til grund 
for fastsættelsen af den normale værdi, at kaliumchlorid solgtes i 
tilstrækkelige mængder på hjemmemarkedet til at sikre en behørig 
beregning af den normale værdi. 
2. Normal værdi 
(12) Det viste sig, at kun én producent var rede til at samarbejde, nemlig 
Potash Company of Canada Limited i Toronto. Kommissionen efterprøvede 
de oplysninger, som denne producent og det tilknyttede minedatter­
selskab fremlagde. 
(13) For at fastslå, om den normale værdi i overensstemmelse med artikel 
2, stk. 5, litra a), nr. i), i grundforordningen kunne fastsættes på 
grundlag af de priser, hvortil kaliumchlorid solgtes til forbrug i 
Canada, sammenlignede Kommissionen dem med produktionsomkostningerne 
for at sikre, at der ved salg til disse priser opnåedes en rimelig 
fortjeneste i normal handel. Ved gennemgangen af den pågældende 
producents produktionsomkostninger konstaterede Kommissionen, at de 
var forhøjet med imaginære beløb svarende til ekstraordinære 
afskrivninger som led i et ejerskifte for nylig samt finansielle 
udgifter, der skulle have været afholdt af denne producent. Da disse 
yderligere omkostninger imidlertid ikke var påløbet i normal handel 
7 -
konkluderedes det, at det ikke ville være rimeligt at påføre de 
hviderussiske, russiske og ukrainske producenter byrden ved sådanne 
ekstraordinære omkostninger, uden at der blev foretaget en justering, 
og at de burde fradrages for at fastslå de faktiske produktions­
omkostninger for canadisk kaliumchlorid, der solgtes på hjemme­
markedet. Efter et sådant fradrag konstateredes det, at denne 
producents priser ved salg på hjemmemarkedet i normal handel gjorde 
det muligt at opnå dækning for alle omkostninger, der med rimelighed 
kunne fordeles, og sikrede en normal fortjenstmargen. 
(14) Under disse omstændigheder fastsattes den normale værdi på grundlag 
af den vejede gennemsnitlige nettopris for samme vare solgt til 
forbrug i Canada, idet hjemmemarkedssalget for de pågældende 
varetyper fandt sted i tilstrækelige mængder til at kunne anses for 
repræsentativt set i forhold til eksportsalget. 
b) Eksportpris 
(15) Trods Kommissionens forsøg på at indhente oplysninger nægtede de 
eksportører i Hviderusland, Rusland og Ukraine, der mentes berørt af 
sagen, at medvirke i undersøgelsen. Endvidere var de oplysninger, som 
Kommissionen modtog fra importørerne, utilstrækkelige til at 
fastsætte en pålidelig eksportpris, eftersom de fakturerede mængder 
var for små til at kunne anses for repræsentative, eller varen købtes 
via forhandlere, som ikke var irede til at samarbejde, eller 
importøren var forretningsmæssigt forbundet med en ikke-samarbejdende 
producent i et af de berørte lande. 
I bestræbelserne på at indhente de nødvendige oplysninger til 
fastsættelse af eksportprisen modtog Kommissionen desuden fra flere 
kilder oplysninger, der pegede i retning af, at der var store 
uoverensstemmelser mellem priserne ved salg i Fællesskabet og den 
mindstepris, der var fastsat ved forordning (EØF) nr. 3068/92. 
Muligheden for at omgå mindstepriserne kunne ikke lades upåagtet. 
Kommissionen kunne derfor ikke stole på de statistiske oplysninger, 
der forelå om værdien eller mængden af importen af den pågældende 
vare. 
8 -
(16) Under hensyn til karakteren af den fornyede undersøgelse, under 
hvilken det bl. a. er formålet at undersøge hensigtsmæssigheden af 
antidumping toldens størrelse og antidumpingforanstaltningens 
karakter med henblik på at forhindre, at den dumpede import forvolder 
skade, og under hensyn til, at der ved den gældende foranstaltning 
blev indført mindstepriser, er det ikke nødvendigt at fastsætte 
størrelsen af den aktuelle eksportpris. Det var kun nødvendigt at 
anslå størrelsen af de eksportpriser, der ville have været gældende, 
hvis der ikke havde været gennemført beskyttelsesforanstaltninger. 
På grund af manglende samarbejdsvilje fra producenterne i de 
pågældende eksporterende lande, blev eksportprisernes forhold til det 
generelle prisniveau i Fællesskabet i nærværende fornyede 
undersøgelse anset for at være det samme, som blev fastsat i den 
oprindelige undersøgelse. Givet at priserne i Fælleskabet ikke var 
faldet, selv om de nugældende foranstaltninger ikke var inført, vil 
den anvendte metode ikke medføre, at eksportpriserne er blevet 
vurderet for lave, da eksportpriserne ville have været uændret også i 
tilfælde af, at den nugældende foranstaltning ikke havde været i 
kraft. Det skal anføres, at pftersom de foreliggende oplysninger ikke 
gjorde det muligt at iastsætto forskellige eksportpriser for de 
berørte lande, fastsattes eksportprisen på samme grundlag for 
Hviderusland, Rusland og Ukraine, ab det enkelte lands grænse. 
c. sammenligning 
(17) Den normale værdi sammenlignedes med eksportpriserne ab de nævnte 
landes grænse og for hver enkelt transaktion. For at sikre en rimelig 
sammenligning blev der foretaget behørige justeringer for forskelle, 
der påvirkede prisernes sammenlignelighed, såsom forskelle i 
salgsomkostninger, navnlig for så vidt angår kreditvilkår samt 
transport-, forsikrings- håndterings- og emballeringsomkostninger. 
d. Dumpingmargen 
(18) Det fremgik af sammenligningen, at der fandt dumping sted, og at 
dumpingmargenen var lig med forskellen mellem den fastsatte normale 
værdi og eksportprisen ved salg til Fællesskabet. Af de grunde, der 
9 -
er omhandlet i betragtning 10 og 16, gjorde de oplysninger, som 
Kommissionen var i besiddelse af med henblik på fastsættelse af 
eksportprisen, det ikke muligt at foretage en differentiering for de 
berørte lande. Der fastsattes derfor kun én dumpingmargenfor de 
pågældende tre lande. 
Den vejede gennemsnitlige dumpingmargen for disse lande beregnet i 
procent af prisen, frit Fællesskabets grænse, ufortoldet, udgjorde 
46%. Rådet bekræfter denne konklusion og de resultater af 
Kommissionens undersøgelse, som ligger til grund for fastsættelsen af 
denne dumpingmargen. 
V. SKADE 
(19) I overensstemmelse med artikel 14 i grundforordningen søgte 
Kommissionen som led i sin undersøgelse og uafhængigt af gældende 
antidumpingforanstaltninger at fastlægge omfanget af eventuelle 
ændringer i de omstændigheder, der blev fastlagt i forbindelse med 
forordning (EØF) nr. 3068/92 (1986-1990) med hensyn til 
eksportørernes adfærd på EF-markedet eller EF-erhvervsgrenens 
situation i den efterfølgende periode. 
a) EF-erhvervsgrenen 
(20) Ved undersøgelsen af, om de pågældende producenter i Fællesskabet 
tegnede sig for en væsentlig del af den samlede produktion i 
Fællesskabet af samme vare, konstaterede Kommissionen, at en tysk 
producent med hjemsted i den østlige del af Tyskland blev part i 
klagen efter Tysklands forening. De pågældende fællesskabs­
producenter tegner sig derfor for hele produktionen i Fællesskabet af 
samme vare. 
(21) Det konstateredes endvidere, at to af EF-producenterne havde 
importeret dumpingvaren via tilsluttede selskaber. Kommissionen måtte 
derfor afgøre, om disse producenter skulle holdes uden for 
definitionen af "erhvervsgren i Fællesskabet", som omhandlet i 
artikel 4, stk. 5, i Rådets forordning (EF) nr. 2423/88. 
- 10 -
22) Det er i den forbindelse EF-institutionernes faste praksis, at 
afgørelsen af, om visse producenter skal holdes uden for, træffes i 
hver enkelt sag på et rimeligt og retfærdigt grundlag og 
under hensyntagen til alle retlige og økonomiske aspekter af sagen. 
Institutionerne har ved flere lejligheder fastslået, at det er 
berettiget at holde en producent uden for, hvis den pågældende 
producent i Fællesskabet enten har medvirket i dumping­
transaktionerne, er afskærmet fra virkningerne heraf eller har opnået 
urimelige fordele heraf. 
(23) I den foreliggende sag fandt Kommissionen, at eftersom disse 
importerende producenter var uafhængige af de pågældende eksportører, 
kunne de ikke anses for at deltage i dumpingtransaktionerne. Desuden 
udgjorde disse producenters import i undersøgelsesperioden opgjort 
for den enkelte ikke en væsentlig del af deres samlede salg i 
Fællesskabet i samme periode. Import af et så beskedent omfang kan 
derfor ikke have afskærmet de pågældende producenter fra virkningerne 
af dumpingimporten, og de kan ikke have opnået nogen væsentlig fordel 
heraf. De ubetydelige fordel© som disse producenter måtte have 
opnået ved nævnte import, opvejes således langt af ulemperne ved 
dumpingimporten. 
(24) På baggrund af ovenstående fastslås det, at der ikke er noget 
grundlag for at holde nogen af de klagende producenter uden for 
definitionen af "erhvervsgren i Fællesskabet". 
b) Kumulering 
(25) For at måle dumpingimportens indvirkning på den pågældende 
erhvervsgren i Fællesskabet er det nødvendigt først at fastslå, om 
den fremgangsmåde, der benyttedes til fastlæggelse af de 
foranstaltninger, som er omfattet af den fornyede undersøgelse, 
nemlig kumulering af al import med oprindelse i de af undersøgelsen 
omfattede lande, fortsat bør benyttes. 
Ved vurderingen af, om der burde foretages en sådan kumulering af 
importen fra de tre berørte lande, konstateredes det, at de former 
for kaliumchlorid, der importeredes fra hvert af disse lande, var 
identiske i alle henseender og kunne erstatte hinanden. De 
importerede varer konkurrerer indbyrdes og med samme vare, som 
- 11 -
fremstilles af EF-erhvervsgrenen. Det var endvidere ikke muligt at 
identificere priserne i Fællesskabet på varer, der importeredes fra 
hvert af de pågældende lande, og omfanget af dumpingimporten fra 
hvert af dem kunne ikke anses for ubetydelig. 
Der anses således for at foreligge en tilstrækkelig begrundelse for 
at kumulere dumpingimporten fra de pågældende lande. 
c. Skade 
(26) Resultaterne af Kommissionens undersøgelse af de faktiske 
omstændigheder i perioden mellem 1990, som er det seneste år, der er 
taget i betragtning i forordning (EØF) nr. 3068/92, og maj 1993 ser 
således ud: 
1. Forbrug i Fællesskabet, dumpingimporten (omfang og priser) 
(27) Forbruget i Fællesskabet faldt fra 4,5 mio. tons til 3,9 mio. tons, 
dvs. en nedgang på 14%, og dumpingimporten udviste en tilsvarende 
stigning, således at markedsandelen blev fastholdt på næsten samme 
niveau, dvs. ca. 12%. 
(28) På grund af eksportørernes manglende samarbejdsvilje og i betragtning 
af de utilstrækkelige og ikke-repræsentative oplysninger, som 
importørerne fremlagde, var Kommissionen ikke i stand til at foretage 
en behørig vurdering af, om der forelå prisunderbud. Fra pålidelige 
kilder fik den imidlertid stærke antydninger af, at salgspriserne i 
Fællesskabet for dumpingvarerne var væsentligt lavere end priserne på 
den kaliumchlorid, som EF-producenterne solgte, og i hvert fald 
væsentligt lavere end de mindstepriser, der er fastsat i forordning 
(EØF) nr. 3068/92. 
2. EF-erhvervsgrenens situation 
(i) Produktion, kapacitet, udnyttelsesgrad 
(29) Produktionen i Fællesskabet faldt fra 5,5 mio. tons til 4,5 mio. 
tons, svarende til en nedgang på 18%. Produktionskapaciteten holdt 
sig stort set uændret på ca. 6,5 mio. tons, og udnyttelsesgraden 
faldt derfor fra 84 til 70%. 
- 12 -
(ii) Salg og markedsandel 
(30) Den mængde kaliumchlorid, som EF-erhvervsgrenen solgte i 
Fællesskabet, faldt fra 3,4 mio. tons til 2,8 mio. tons, svarende til 
en nedgang på 18%, medens markedsandelen faldt fra 74,9 til 73,5%. 
(iii) Priser 
(31) EF-producenterne har ikke kunnet hæve deres priser, selv efter at der 
indførtes beskyttelsesforanstaltninger ved forordning (EØF) nr. 
3068/92, men har tværtimod måttet sænke deres salgspriser yderligere. 
(iv) Rentabilitet 
(32) EF-erhvervsgrenen kunne ikke genoprette situationen efter de tab, den 
tidligere var påført. Disse tab, som ganske klart står i forbindelse 
med ovennævnte nedgang i salgspriserne og den faldende kapacitets-
udnyttelsesgrads negative virkninger på fordelingen af faste 
omkostninger, holdt sig på et højt niveau og nåede op på 26% ved 
udgangen af undersøgelsesperioden. 
(v) Beskæftigelse 
(33) Det skal bemærkes, at kaliumchloridindustrien er baseret på minedrift 
i underjordiske miner, og der er således tale om en arbejdskraft­
intensiv industri. Der er registreret en betydelig og stadig nedgang 
i arbejdsstyrken i undersøgelsesperioden. 
3. Konklusion 
(34) På baggrund af ovenstående undersøgelse af do f ok t-i sko forhold 
fremgår det klart, at medens det i forbindelse med forordning (EØF) 
nr. 3068/92 konstateredes, at der forvoldtes væsentlig skade i 
perioden 1986 - 1990, er der i den efterfølgende periode fra 1990 til 
maj 1993 fortsat forvoldt væsentlig skade. EF-erhvervsgrenens 
situation forværredes således yderligere på trods af de 
beskyttelsesforanstaltninger, der indførtes i 1992. Dettte fremgår 
navnlig af det yderligere prisfald og den seneste tids forøgelse af 
denne erhvervsgrens tab. 
13 -
Rådet bekræfter disse synspunkter og fastslår, at den skade, der blev 
fastlagt ved forordning (EØF) nr. 3068/92, ikke er blevet afhjulpet, 
men forværret. 
e. Årsagssammenhæng 
(35) For at fastslå, om der har været tale om nogen ændring i den årsags­
sammenhæng, der ved ovennævnte forordning etableredes mellem 
dumpingimporten fra Hviderusland, Rusland og Ukraine og den 
væsentlige skade, der er forvoldt, undersøgte Kommissionen 
udviklingen siden den tidligere undersøgelsesperiode, som udløb i 
1990. Siden da har situationen været den samme som beskrevet i nævnte 
forordning, for så vidt som EF-erhvervsgrenens utilfredsstillende 
resultater fortsat har været sammenfaldende med dumpingimporten, som 
har fastholdt en uændret markedsandel, samt vedvarende prisunderbud. 
f. Virkningerne af andre faktorer 
(36) Det er også blevet undersøgt, om den væsentlige skade, der er 
forvoldt, og den senere forværring af situationen kunne tilskrives 
virkningerne af andre faktorer, såsom anden import, tilbagegang i 
efterspørgslen eller interne ledelsesproblemer i EF-erhvervsgrenen. 
Hvad angår anden import konstateredes det, at den tegnede sig for en 
forholdsvis stabil markedsandel i undersøgelsesperioden, og det 
fremgik af de oplysninger, Kommissionen var i besiddelse af, at 
priserne på de pågældende importvarer ikke indebar, at der påførtes 
EF-erhvervsgrenen skade. Med hensyn til spørgsmålet om tilbagegang i 
efterspørgslen eller eventuelle ledelsesproblemer i EF-erhvervsgrenen 
fandt Kommissionen intet, der tydede på, at den væsentlige skade, der 
påførtes EF-erhvervsgrenen, kunne tilskrives nogen af disse faktorer. 
Kommissionen konkluderer derfor, at dumpingimporten fra Hviderusland, 
Rusland og Ukraine særskilt betragtet påførte EF-erhvervsgrenen 
væsentlig skade. 
(37) Rådet bekræfter denne konklusion. 
- 14 -
VI. FÆLLESSKABETS INTERESSER 
(38) Kommissionen fastslog, at konklusionen vedrørende Fællesskabets 
interesser som omhandlet i forordning (EØF) nr. 3068/92 bør 
fastholdes uændret, eftersom udviklingen i de faktorer, der lå til 
grund for denne konklusion, i den efterfølgende periode blot har 
gjort det endnu mere nødvendigt at indføre beskyttelses­
foranstaltninger . 
(39) Det er således ikke blot i Fællesskabets grundlæggende interesse at 
bringe tilfælde af konkurrenceforvridning til ophør, men i den 
foreliggende sag er der i endnu højere grad overhængende fare for, at 
tusinder af arbejdspladser vil gå tabt i en sektor i alvorlige 
vanskeligheder, og den pågældende EF-erhvervsgrens finansielle 
situation er på det seneste blevet forværret yderligere. 
(40) Under disse omstændigheder er det i Fællesskabets interesse, at 
beskyttelsesforanstaltningerne opretholdes og justeres i 
overensstemmelse med resultaterne af nærværende fornyede 
undersøgelse. Da der ifølge undersøgelsesresultaterne er tale om øget 
dumping og forvoldes >aerligere skade, er det af hensyn til 
Fællesskabets interesser påkrævet af ændre gældende foranstaltninger. 
VII. TOLD 
(41) Med henblik på at tilpasse gældende foranstaltninger til de ændrede 
omstændigheder og for at hindre, at der forvoldes yderligere skade, 
tog Kommissionen i betragtning, at den forvoldte skade navnlig 
skyldtes pristryk, manglende mulighed for at forhøje priserne, 
manglende rentabilitet og deraf følgende tab. For at afhjælpe denne 
skade, er det derfor nødvendigt at sikre, at den pågældende 
erhvervsgren i Fællesskabet bringes i en situation, hvor det er 
muligt at hæve priserne til et fortjenstgivende niveau, uden at 
salget går tilbage. For at beregne den nødvendige prisforhøjelse 
fandt Kommissionen, at priserne på de dumpede varer, som bestemt i 
betragtning 16, måtte sammenlignes med salgspriser, som afspejler EF-
erhvervsgrenens produktionsomkostninger plus en rimelig 
fortjenstmargen. 
15 
Kommissionen benyttede hertil de faktiske gennemsnitlige 
produktionsomkostninger inden for den pågældende erhvervsgren i 
Fællesskabet samt en fortjenstmargen på 9%, som var nødvendig for at 
sikre denne erhvervsgrens fortsatte beståen. 
Forskellen mellem disse to priser udtrykt som vejede gennemsnit og i 
procent af prisen, frit Fællesskabets grænse, udgør skadestærsklen, 
som konstateredes at være højere end den fastsatte dumpingmargen. 
Under disse omstændigheder bør den told, der indføres, være lig med 
dumpingmargenen. 
- 16 -
(42) Set i lyset af de vedholdende rygter om at der er foregået omgåelse af den tidligere 
indførte mindstepris og den mulighed der findes inden for dennne erhvervsgren for 
at lave kompenserende aftaler er det nødvendigt at der pålægges en told i form af et 
fast beløb per ton importeret kaliumchlorid svarende til den beregnede 
dumpingmargin, som er beskrevet ovenfor. Yderligere er der mulighed for at 
eksportørernes reaktion på indførelsen af denne told vil være en yderligere sænkning 
af deres eksportpriser ud fra følgende betragtninger; på den ene side, den store 
overkapacitet af produktionen af kaliumchlorid i de respektive eksporterende lande, 
den manglende tilstedeværeise af købere på de eksporterende landes 
hjemmemarkeder og de deraf afledte store mængder kaliumchlorid tilrådelighed for 
eksport, og på den anden, side synes Fællesmarkedet at være relativt tiltrækkende 
sammenlignet med andre eksportmarkeder på grund af det høje prisniveau og 
forbrugernes købekraft, dets umiddelbare nærhed og tilstedeværelsen af en høj 
udviklet infrastruktur. Risikoen for stigning af den dumpede import er yderligere 
skærpet set ud fra den kendsgerning, at det vil være muligt at eksportere til njeget 
lave priser som følge af valuta problemer i de respektive eksporterende lande og åt 
der indenfor erhvervsgrenen anvendes leveringskontrakter med lang løøbetid, hvilket 
kan betyde, at det vil være tillokkende for eksportørene at tilbyde kaliumchlorid til 
meget lave priser i Fællesskabet. For at forebygge en stigning af importen af den 
dumpede vare, anses det for at være nødvendigt også at stille som betingelse, at hvis 
prisen for den importerede vare er lavere end den mindstepris, som er beregnet på 
grundlag af den normale værdi, skal den told, som skal pålægges, være lig med 
differencen mellem importprisen og mindsteprisen. Sådan et system anses for at 
være berettiget på grund af den helt klare mulighed, der foreligger for en forøgelse 
af dumpingmarginen. 
UDSTEDT FØLGENDE FORORDNING: 
Artikel 1 
Artikel 1 i forordning (EØF) nr. 3068/92 affattes således: 
"Artikel 1 
1. Der indføres en endelig antidumpingtold på importen af kaliumchlorid 
(KCL), henhørende under KN-kode 3104 20 10, 3104 20 50 og 3104 20 90 og m$d 
oprindelse i Republikken Hviderusland, Den Russiske Føderation og 
Republikken Ukraine. 
2. Tolden fastsættes til det højeste af følgende: det faste beløb pr. ton, 
KCL, som er anført nedenfor pr. type og kvalitet, eller forskellen mellem 
nedenfor anførte mindstepris og nettoprisen pr. ton KCL, frit Fællesskabets 
grænse, ufortoldet for den tilsvarende type og kvalitet: 
17 
Kaiiumchlorid 
med et K20-
indhold på Told i form af Mindstepris TARIC-
et fast beløb cif Fælles- kode 
pr. ton KCL skabets grænse 
4 0 vægtprocent og derunder 
Standardkvalitet 
(i pulverform) 24,19 ECU 76,79 ECU 3104 2010*10 
Granuleret kvalitet 
(granulat) 
Over 40 vægtprocent, 
men ikke over 62 vægt­
procent 27,37 ECU 86,91 ECU 3104 2010*20 
Standardkvalitet 
(i pulverform) 36,28 ECU 115,19 ECU 3104 2050*10 
Granuleret kvalitet 
(granulat) 41,06 ECU 130,36 ECU 3104 2050*20 
Over 62 vægtprocent 
S t andardkva1i t et 
(i pulverform) 44,13 ECU 137,28 ECU 
2. Gældende bestemmelser for told finder anvendelse." 
Artikel 2 
Denne forordning træder i kraft dagen efter offentliggørelsen i De 
Europæiske Fællesskabers Tidende. 
Denne forordning er bindende i alle enkeltheder og gælder umiddelbart i hver 
medlemsstat. 
Udfærdiget i Bruxelles, den På Rådets vegne 
- A 8 • 
' Q -~ ISSN 0254-1459 
KOM{94) 45 endelig udg. 
DOKUMENTER 
DA il 02 
Katalognummer : CB-CO-94-052-DA-C 
ISBN 92-77-65422-8 
Kontoret for De Europæiske Fællesskabers Officielle Publikationer 
L-2985 Luxembourg